钦定古今图书集成/明伦汇编/闺媛典/第206卷 > 吴氏女
## 钦定古今图书集成/明伦汇编/闺媛典/第206卷 > 吴氏女

按《宁海县志》：“吴氏女，幼许字儒士任略，略为国初隽
士，以攻苦成瘵，几不起。女闻而惊悸，跪请于父母，欲
往伸一问，不可，乃命侍女朱氏往侍寝食。阅数月，因
婢有娠，吴密知，私窃喜。既而讣闻，趋哭焉。父母促还，
期以终虞。又促之，期卒哭。迨阅祥，而禫知其志终不
可回，遂听之。因与朱同心抚育，自晨昏进膳外，鸣机”
饬纬，几无停晷，如是者数十年。年七十馀卒。嗣是门
祚鼎盛，衣冠济济。曾孙大冶以万历己未登第，上疏
请旌